Tenerife CB

:*Para o actual equipo da Liga ACB, véxase CB Canarias*.
O **Tenerife Club de Baloncesto** foi un equipo de baloncesto das cidades de Santa Cruz de Tenerife e San Cristóbal de La Laguna, nas Illas Canarias (España). Xogaba os seus partidos como local no Pabellón Santiago Martín, recinto con capacidade para 5&nbsp;100 espectadores. O club desapareceu no ano 2013.

## Historia
O Tenerife Baloncesto fundouse en 1996 pola fusión de varios equipos de Tenerife. Na temporada 1996−97 foi un dos equipo fundadores da Liga LEB, unha nova categoría creada como segunda divisón do baloncesto español. Nesta primeira temporada disputou os seus partidos como local no pavillón Rios Tejera da cidade de San Cristóbal de la Laguna. Na súa segunda tempada o club mudouse ao Pavillón Municipal da capital tinerfeña. Nesta temporada disputou o *play-off* de ascenso contra, xogando as semifinais ante o Murcia Airtel. Con todo, o equipo tinerfeño perde por 3 xogos a 0. En 1999 o equipo volveu disputar un *play-off* de ascenso, caendo nesta ocasión fronte ao Gijón Baloncesto. Esta temporada tamén coincidiu co traslado do equipo ao Pabellón Insular Santiago Martín. Na temporada 2002−03 proclamouse campión da Copa do Príncipe, e ao final desa mesma tempada ascendeu á Liga ACB.

Na súa primeira temporada na máxima categoría, o club conseguiu acabar en décimo lugar, con dezaseis vitorias, as mesmas que conseguiu o oitavo clasificado que disputou os *play-off*. Porén, na seguinte temporada o equipo descende á Liga LEB após ocupar o último lugar con tan só oito vitorias. Nas seguintes cinco temporadas o club xoga na Liga LEB. Nos dous primeiros anos o club ocupa postos baixos na táboa clasficatoria, mais na temporada 2007−08 quedou a un partido de volver á ACB despois de perder o último partido da final a 4 disputada en Cáceres contra o Bruesa GBC. Na seguinte tempada tamén loitou polo ascenso, caendo en semifinais contra o Melilla Baloncesto. Na tempada 2009-10 o equipo finalizou a liga na metade da táboa. En xuño de 2010 o club renuncia a súa praza na Liga LEB para unificarse co Club Cantera Base 1939 Canarias, acordando que fose este o que ocupase a peaza na LEB Ouro e que o Tenerife servise como equipo filial e de canteira. A tempada 2012−13 foi a derradeira na historia do club por mor de problemas económicos.

## Patrocinios 
Alén de Tenerife Baloncesto, o club tivo diversos nomes ao longo da súa historia por motivos de patrocinio:
* **Tenerife Canarias** (1996–1999)
* **Tenerife Atún** (1999–2000)
* **Unelco Tenerife** (2002–2005)
* **Tenerife Rural** (2005–2010)

## Xogadores 
### Destacados 
*  Alfonso Albert
*  Miguel Ángel Cabral
*  Iván Corrales
*  David Gil
*  Ricardo Guillén
*  Albert Sàbat
*  Nacho Yáñez
*  Leandro Palladino
*  Jorge Racca
*  Marvin Alexander
*  Ashraf Amaya
*  Mike Giomi
*  Lamont Hamilton
*  Venson Hamilton
*  Bernard Hopkins
*  Bobby Martin
*  Kenny Miller
*  Lou Roe
*  Gustavo Ayón
*  Sitapha Savané

## Adestradores 
Os seguintes son os adestradores do Tenerife desde a temporada 2000−01.

*  Jou Costa (2000−2001)
*  Pedro Martínez (2001−2002)
*  Paco García (2002−2004)
*  Iván Déniz (2004)
*  Gustavo Aranzana (2004−2005)
*  Ángel Jareño (2005−2006)
*  Rafa Sanz (2006−2009)
*  Iván Déniz (2009−2010)
*  Jou Costa (2010−2012)
*  Ruymán Delgado (2012−2013)

## Palmarés 
**Copa Príncipe**
* **Campión (1)**: 2003
* Subcampión (2): 2000, 2002

## Historial 
## Véxase tamén
### Ligazóns externas 
* Tenerife CB en acb.com
* Información do equipo na páxina da Federación Española de Baloncesto